《渡湘江》
明代·史谨

远乘一舸渡江乡，风景萧萧带夕阳。古树有巢鸠借宿，野花无主蝶偷香。

惊心忽见山排戟，留客时闻燕语樯。惆怅骚魂招不得，空依芦苇望三湘。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。